stanford-oval/wikipedia huggingface dataset:
กรีนเฮล (วิดีโอเกม)

| กรีนเฮล |
| --- | --- |
ผู้พัฒนา: Creepy Jar
ผู้จัดจำหน่าย: Creepy Jar Forever Entertainment (เปิดตัวนินเท็นโด สวิตช์)
เอนจิน: ยูนิตี
เครื่องเล่น: ไมโครซอฟท์ วินโดวส์ นินเท็นโด สวิตช์ เพลย์สเตชัน 4 เอกซ์บอกซ์วัน
วางจำหน่าย: ไมโครซอฟท์ วินโดวส์ 5 กันยายน พ.ศ. 2562 นินเท็นโด สวิตช์ 8 ตุลาคม พ.ศ. 2563 เพลย์สเตชัน 4, เอกซ์บอกซ์วัน 9 มิถุนายน พ.ศ. 2564
แนว: เอาชีวิตรอด
รูปแบบ: ผู้เล่นเดี่ยว, หลายผู้เล่น
กรีนเฮล (อังกฤษ: Green Hell) เป็นวิดีโอเกมแนวเอาชีวิตรอดที่พัฒนาและเผยแพร่โดย Creepy Jar โดยเรื่องราวของตัวเกมเกิดขึ้นในป่าแอมะซอน
ผลตอบรับ

ชื่อเรื่องได้รับผลตอบรับเป็นอย่างดีจากนักวิจารณ์ โดยคะแนนบนเมทาคริติก มีการอนุมัติที่ 78/100 จาก 13 รีวิว เมื่อวันที่ 24 มิถุนายน พ.ศ. 2563 ที่ผ่านมา Creepy Jar ได้ประกาศว่าตัวเกมมียอดขายได้มากกว่า 1 ล้านชุด
ผลตอบรับ > การเสนอ

เกมนี้ได้รับการเสนอชื่อเข้าชิงรางวัล Central & Eastern European Game Awards 2019 ในหมวดเกมที่ดีที่สุดและการออกแบบที่ดีที่สุด
แหล่งข้อมูลอื่น

เว็บไซต์ทางการ
กรีนเฮล ที่ MobyGames
ประตูฟู่เฉิง

ประตูฟู่เฉิงในปี ค.ศ. 1930
ประตูฟู่เฉิง หรือ ฟู่เฉิงเหมิน (จีนตัวย่อ: 阜成门; จีนตัวเต็ม: 阜成門; พินอิน: Fùchéngmén; มองโกล:ᡝᠯᡤᡳᠶᡝᠨ ᡳ
ᠮᡠᡨᡝᡥᡝ
ᡩᡠᡴᠠ;Möllendorf:elgiyen i mutehe duka, เดิมชื่อประตูปิงเซ่ (Pingze Gate) เป็นประตูที่ตั้งอยู่ทางด้านตะวันตกของกำแพงเมืองปักกิ่ง ประตูนี้ถูกรื้อถอนในทศวรรษ 1960 และถูกแทนที่ด้วยสะพานลอยฟู่เฉิงเหมินบนถนนวงแหวนหมายเลข 2 แม้ว่ามันจะถูกทำลายไปแล้ว แต่ยังคงถูกใช้เป็นชื่อสถานที่อยู่ โดยสถานีฟู่เฉิงเหมินเป็นจุดเชื่อมต่อการคมนาคมที่มีรถบัสสาธารณะหลายสายและสาย 2 ของรถไฟใต้ดินปักกิ่งหยุดที่นี่ ถนนที่เคยผ่านประตูนี้ยังคงใช้ชื่อที่เกี่ยวข้องกับประตูนี้ ด้านตะวันออกของฟู่เฉิงเหมินจะเรียกว่าถนนฟู่เฉิงเหมินในเพราะมันเคยอยู่ภายในกำแพง ส่วนทางทิศตะวันตกของฟู่เฉิงเหมินจะเรียกว่าถนนฟู่เฉิงเหมินนอก และหากเดินทางไปทางทิศตะวันตกต่อไป ถนนจะกลายเป็นถนนฟูชี่ (ทางหลวงแห่งชาติ 109 ของจีน)
แพลเน็ตซู

| แพลเน็ตซู |
| --- | --- |
ผู้พัฒนา: ฟรอนเทียร์ดีเวลล็อปเมนส์
ผู้จัดจำหน่าย: ฟรอนเทียร์ดีเวลล็อปเมนส์
กำกับ: เพียส์ แจ็กสัน
เอนจิน: ครอบาเอนจิน
เครื่องเล่น: ไมโครซอฟท์ วินโดวส์
วางจำหน่าย: ทั่วโลก: 5 พฤศจิกายน ค.ศ. 2019
แนว: จำลองการสร้างและบริหารจัดการ
รูปแบบ: ผู้เล่นคนเดียว
โลโก้ของเกมแพลเน็ตซู
แพลเน็ตซู (อังกฤษ: Planet Zoo) เป็นเกมจำลองการสร้างและบริหารจัดการที่กำลังจะมาถึง พัฒนาและจัดจำหน่ายโดยฟรอนเทียร์ดีเวลล็อปเมนส์ เกมดังกล่าวเป็นจะเกมที่สืบทอดจากเกมซูไทคูน เตรียมออกจำหน่ายในวันที่ 5 พฤศจิกายน ค.ศ. 2019
การเล่น

รูปแบบการเล่นจะมีบางส่วนคล้ายคลึงกับเกมสร้างสวนสนุก แพลเน็ตโคสเตอร์ ที่เปิดตัวเมื่อไม่กี่ปีก่อน ผู้เล่นสามารถสร้างสวนสัตว์ และมีสัตว์มากกว่า 50 ตัว
การพัฒนา

มีข่าวลือก่อนหน้านี้เกิดขึ้นหลังจากที่ฟรอนเทียร์ดีเวลล็อปเมนส์จดทะเบียนเครื่องหมายการค้าเกมใหม่เมื่อเดือนเมษายน 2017 ในชื่อ แพลเน็ตซาฟารี ต่อมาได้ประกาศอย่างเป็นทางการเมื่อวันที่ 24 เมษายน 2019 และจะจำหน่ายในวันที่ 5 พฤศจิกายน 2019 นอกเหนือจากการสั่งซื้อเกมล่วงหน้าแบบปกติ ยังมีโอกาสที่จะซื้อเกมล่วงหน้าฉบับดีลักซ์ซึ่งรวมเนื้อหาโบนัสและเข้าถึงการเล่นแบบเบตาตั้งแต่วันที่ 24 กันยายน ถึง 8 ตุลาคม 2019
ศาลเจ้าจุ้ยตุ่ย

| ศาลเจ้าจุ้ยตุ่ย |
| --- | --- |
水碓斗母宫
ศาลเจ้าจุ้ยตุ่ยเต้าโบ้เก้ง
ศาสนา
ศาสนา: ศาสนาชาวบ้านจีน
จังหวัด: จังหวัดภูเก็ต
เทพ: กิ๋วอ๋องไต่เต่
เทศกาล: งานประเพณีถือศีลกินผัก
หน่วยงานกำกับดูแล: มูลนิธิจุ้ยตุ่ยเต้าโบ้เก้ง
ปีที่อุทิศ: พ.ศ. 2454
ที่ตั้ง
ที่ตั้ง: 283 ซอยภูธร ถนนระนอง ตำบลตลาดเหนือ อำเภอเมืองภูเก็ต
ประเทศ: ประเทศไทย
สถาปัตยกรรม
ประเภท: สถาปัตยกรรมจีน
เสร็จสมบูรณ์: พ.ศ. 2525
ทิศทางด้านหน้า: ทิศตะวันออก
ศาลเจ้าจุ้ยตุ่ย หรือ จุ้ยตุ่ยเต้าโบ้เก้ง (水碓斗母宫)  เป็นศาลเจ้าจีนในจังหวัดภูเก็ตเริ่มสร้างขึ้นในสมัยต้นรัชกาลที่ 6 คนภูเก็ตเรียกศาลเจ้าว่า อ๊าม (庵) ตั้งอยู่ที่ ซอยภูธร ถนนระนอง ตำบลตลาดเหนือ อำเภอเมืองภูเก็ต จังหวัดภูเก็ต  โดยความหมาย ของคำว่า จุ้ยตุ่ย จุ้ย (水) แปลว่า น้ำ ตุ่ย (碓) แปลว่า ครกตำข้าว สมัยก่อนนั้น หน้าบริเวณศาลเจ้า เป็นคลอง กว้าง มีน้ำมาก ชาวบ้านจึงสร้างกังหันขึ้น เพื่อใช้กำลังจากน้ำมาตำข้าวที่เก็บเกี่ยวแล้ว
ประวัติ

ครั้งสมัยหนึ่งประมาณการผ่านไปเจ็ดสิบกว่าปีแล้วมีงิ้วคณะหนึ่งได้นำคณะล่องใต้ไปแสดงตามสถานที่ต่าง ๆ คณะงิ้วจะต้องอัญเชิญ กิ้วอ๋อง ซึ่งเป็นสิ่งที่พวกเขานับถือ สักการบูชาอย่างสูงให้ท่านติดตามไปคุ้มครองปกปักรักษาให้พวกเขาอยู่เย็นเป็นสุขตลอดมา
ต่อมาคณะงิ้วดังกล่าวได้เดินทางมาถึงจังหวัดภูเก็ต ก็ได้เริ่มทำการแสดงที่ซอยรมณีย์ทางด้านวัดมงคลนิมิต (ซึ่งคนพื้นเมืองของจังหวัดภูเก็ตเรียกซอยรมณีย์ว่า อ่างอ่าหล่าย) คณะงิ้วได้มาอยู่ที่จังหวัดภูเก็ตนานพอประมาณ ระหว่างที่คณะงิ้วอยู่ภูเก็ตนั้นจัดได้ว่าให้มีพิธีกินผัก(กินเจ) กัน ซึ่งพวกงิ้วได้ถือปฏิบัติสืบอายุเป็นตอน ๆ มา พิธีการกินเจ คือ เริ่มขึ้นใน 1 ค่ำ เดือน 9 ตามปฏิทินจันทรคติจีน (เก้าโง้ยโช่ยอีด) ก่อนถึงวันกินเจพวกงิ้วจะปัดกวาด ล้างชำระสถานที่เครื่องใช้ หม้อข้าว ถ้วยชาม และสิ่งของที่จะประกอบในพิธีให้สะอาด ผู้ที่จะเข้าร่วมในพิธีจะต้องแต่งตัว นุ่งขาว ในพิธีการกินเจมีทั้งหมด 9 วัน 9 คืน
ในสมัยนั้นก็มีพี่น้องชาวภูเก็ต ทั้งคนจีน และคนไทย ก็ได้เข้าร่วมในพิธีการถือศีลกินเจกับคณะงิ้วด้วย พี่น้องชาวภูเก็ตของเราก็ได้ศึกษา ปฏิบัติ พิธีการต่าง ๆ ตั้งแต่วันเริ่มงานกินเจจนเสร็จพิธี ในพิธีการกินเจนี้ เขาจะมีพิธีขึ้นเสาโกเต้ง มีตะเกียงน้ำมัน 9 ดวงซึ่งเป็นสัญลักษณ์ของพิธีการกินเจได้เริ่มขึ้นแล้วในพิธีการกินเจก็มีการประทับทรงพระทำพิธี ลุยไฟ สะเดาะเคราะห์อาบน้ำมันซึ่งกำลังเดือด พิธีไหว้เทวดา มีการแห่ขบวนไปตามถนนสายต่าง ๆ พอครบกำหนด 9 วัน 9 คืน ก็เป็นอันเสร็จพิธีการกินเจ
เมื่อพวกงิ้วหมดธุรการแสดงงิ้ว ต่างก็เก็บข้าวของเตรียมจะเดินทางกลับภูมิลำเนาของตน หัวหน้าคณะของงิ้วได้พิจารณาเห็นว่าพี่น้องชาวภูเก็ตทั้งคนจีนและคนไทยมีความเลื่อมใสศรัทธาในพิธีการถือศีล กินเจ เขาก็ได้อัญเชิญเฮี้ยวโห้ย (ไฟศักดิ์สิทธิ์) และสิ่งของต่าง ๆ ซึ่งจะในพิธีการกินเจ ให้ไว้กับพี่น้องชาวภูเก็ตไว้ดำเนินพิธีการกินเจต่อไปพี่น้องชาวภูเก็ตต่างพร้อมใจกันจัดตั้งเป็นศาลเจ้าขึ้นที่อ่างอ่าหล่าย (ซอยรมณีย์)
ต่อมาได้เกิดไฟไหม้จากบริเวณบ้านเรือนจึงลามมายังบริเวณศาลเจ้า ชาวบ้านจึงได้อัญเชิญเฮี้ยวโห้ย (ไฟศักดิ์สิทธิ์) มาฝากไว้ยังศาลเจ้าปุดจ้อ และเมื่อถึงเวลากินผักก็จะอัญเชิญมายังศาลเจ้าชั่วคราวที่ชาวบ้านช่วยกันสร้างขึ้น ณ สวนพูข้างศาลเจ้าปุดจ้อ (普吉平陽山觀音廟) ต่อมาเจ้าของสวนพูได้ถวายที่ดินแปลงนี้ให้ "กิวอ๋องไต่เต่" (九皇大帝)สร้างเป็นศาลเจ้าจุ้ยตุ่ย ซึ่งหลังแรกได้สร้างด้วยเป็นหลังคามุงจาก ในปี พ.ศ. 2454 ต่อมาเมื่อในปี พ.ศ. 2525 ชาวบ้านเข้าร่วมพิธีถือศีลกินผักมากขึ้น จึงได้ร่วมใจกันบริจาคทรัพย์เพื่อพัฒนาศาลเจ้ามาตราบจนปัจจุบัน และเปลี่ยนมาเป็น มูลนิธิ จุ้ยตุ่ย เต้าโบ้เก้ง (水碓斗母宮基金會)
งานประเพณีถือศีลกินผัก (เจี่ยฉ่าย) > พิธีกรรม

ยี่ง่อ
วันทำความสะอาดศาลเจ้า หรือล้างอ้าม
ปังเอี๋ย เป็นพิธีกรปล่อยขุนทหารเพื่อดูแลอาณาบริเวณมณฑลการกินผัก
ยี่เก้า
ทำพิธียกเสาโกเต้งขึ้นและอัญเชิญตะเกียง 9 ดวง ซึ่งเป็นสัญลักษณ์ของการเริ่มต้นพิธีถือศีลกินผัก
ทำพิธีเชิญ ยกอ๋องซ่งเต่ (เง็กเซียนฮ่องเต้) และองค์ประธานงานถือศีลกินผัก กิวอ๋องไต่เต๋
โช่ยส่า
พิธี โข้กุ้น หรือ การเลี้ยงขุนทหาร และทำพิธีฉะเต็กเกี๋ยมหรือ ปักกระบี่ไม้ จะปักทั้งหมด 9 จุดโดยองค์พระจะเป็นผู้กระทำการพิธี
พิธีอัญเชิญ หล่ำเต๊า ปักเต๊า หรือ เทพผู้ถือบัญชีเกิดและตาย มาประดิษฐ์าน ณ ศาลเจ้า
โช่ยลั๊ก
พิธี โข้กุ้น หรือ การเลี้ยงขุนทหาร
ทำพิธี โก๊ยโห๊ย หรือ ลุยไฟ
โช่ยชิด
อิ้วเก้ง หรือแห่พระไปตามนนสายต่าง ภายในเมือง
ทำพิธีป้ายชิดแช้ หรือ บูชาดาวนพเคราะห์ทั้ง 7
โช่ยเก้า
พิธี โข้กุ้น หรือ การเลี้ยงขุนทหาร
ทำพิธีส่ง หยกอ๋องซ่งเต่
ทำพิธีส่ง กิ๋วอ๋องไต่เต่
โช่ยจ๊าบ
ทำพิธีนำเสาโกเต้งลง ถือเป็นการเสร็จสิ้นพิธีถือศีลกินผัก
ที่ตั้ง

มูลนิธิจุ้ยตุ่ยเต้าโบเก้ง
283 ซอยภูธร ถนนระนอง ตำบลตลาดเหนือ อำเภอเมืองภูเก็ต จังหวัดภูเก็ต 83000
โทร 0-7621-3243
7°31′N 98°13′E﻿ / ﻿7.52°N 98.22°E﻿ / 7.52; 98.22
แผนที่และภาพถ่ายทางอากาศของ ศาลเจ้าจุ้ยตุ่ย
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
รูปแกะสลักขององค์เทพเจ้าต่าง ๆ ที่จะใช้ในงานพิธีกรรม
เสาโกเต้งศาลเจ้า สัญลักษณ์ของพิธีการถือศีลกินผัก
ประตูกว่างอัน

แผนที่กำแพงเมืองปักกิ่ง
ประตูกว่างอัน หรือ กว่างอันเหมิน (หรือที่รู้จักในชื่อ ประตูแห่งความสงบขยาย, กว่างหนิงเหมิน และ จางอี้เหมิน) เป็นประตูเมืองในกรุงปักกิ่งในอดีต ซึ่งสร้างขึ้นในรัชสมัยของจักรพรรดิเจียจิง (ค.ศ. 1521–1567) แห่งราชวงศ์หมิง ประตูนี้เป็นส่วนหนึ่งของกำแพงเมืองปักกิ่ง ตั้งอยู่ทางทิศตะวันตกเฉียงใต้ของศูนย์กลางเมืองและหันไปทางทิศตะวันออก กว่างอันเหมินทำหน้าที่เป็นทางเข้าสำคัญสู่กรุงปักกิ่ง
เบตเซเลม

| --- | --- |

ก่อตั้ง: 3 กุมภาพันธ์ 1989; 35 ปีก่อน (1989-02-03)
ประเภท: ไม่แสวงผลกำไร, NGO
สํานักงานใหญ่: เยรูซาเลม
พื้นที่ให้บริการ : ปาเลสไตน์
บุคลากรหลัก: Yuli Novak (ผู้อำนวยการใหญ่)
ลูกจ้าง  : 38
เว็บไซต์: www.btselem.org
เบตเซเลม (ฮีบรู: בצלם, B'Tselem, beˈtselem; แปลว่า "ในภาพของพระเป็นเจ้า") เป็นองค์การไม่แสวงผลกำไรที่มีสำนักงานใหญ่อยู่ในเยรูซาเลม ซึ่งระบุวัตถุประสงค์คือการบันทึกและเผยแพร่การละเมิดสิทธิมนุษยชนชาวปาเลสไตน์โดยอิสราเอลในดินแดนปาเลสไตน์ที่อิสราเอลยึดครอง, ต่อกรกับการปฏิเสธการละเมิดสิทธิมนุษยชนเหล่านั้น และช่วยสร้างวัฒนธรรมสิทธิมนุษยชนขึ้นในอิสราเอล ปัจจุบันนำโดยยูลี นอวาก (Yuli Novak) ที่สืบทอดตำแหน่งในปี 2023 ต่อจากฮาไก เอล-อัด ที่อยู่ในตำแหน่งตั้งแต่ปี 2014 เบตเซเลมยังมีปฏิบัติการณ์ในวอชิงตันดีซี ในชื่อเบตเซเลมยูเอสเอ (B'Tselem USA) องค์การเป็นที่พูดถึงอย่างหลากหลายในอิสราเอล ตั้งแต่ชื่นชมอย่างมากไปจนถึงวิจารณ์รุนแรง
เบตเซเลมก่อตั้งขึ้นในเดือนกุมภาพันธ์ 1989 โดยกลุ่มชาวอิสราเอลขนาดใหญ่ที่ประกอบด้วยนักกฎหมาย แพทย์ และนักวิชาการที่มีแรงสนับสนุนจากสมาชิกสิบคนในรัฐสภาอิสราเอล เป้าหมายขององค์การในการบันทึกการละเมิดสิทธิมนุษยชนในกาซาและเวสต์แบงก์ ดำเนินควบคู่ไปกับการยึดมั่นในความปลอดภัยและคุณสมบัติความเป็นมนุษย์ของรัฐอิสราเอล บรรดาลูกจ้างของเบตเซเลมระบุตัวตนว่าเป็นฝ่ายซ้ายในการเมืองอิสราเอลมาโดยตลอด
แหล่งทุนของเบตเซเลมมาจากรายบุคคลในภาคเอกชน ทั้งในและนอกอิสราเอล และจากมูลนิธิด้านสิทธิมนุษยชนในยุโรปและอเมริกาเหนือ
อาภัสรา เลิศประเสริฐ

| อาภัสรา เลิศประเสริฐ |
| --- | --- |
อาภัสรา เมื่อมิถุนายน พ.ศ. 2567
เกิด: 19 กรกฎาคม พ.ศ. 2544 (23 ปี) กรุงเทพมหานคร ประเทศไทย
อาชีพ:  นักแสดง  นักร้อง  นักเต้น 
ปีปฏิบัติงาน: พ.ศ. 2546–ปัจจุบัน
ตัวแทน: Ninestar Studios
ส่วนสูง: 165 cm (5 ft 5 in)
ครอบครัว: เนรัญชรา เลิศประเสริฐ (พี่สาว)
อาชีพแสดง
ผลงานเด่น: ส้มโอ – รัก-ออกแบบไม่ได้ (2559)  อนึ่ง – เติมคำว่า(รัก)ลงในช่องว่าง (2567)
 
อาภัสรา เลิศประเสริฐ (เกิด 19 กรกฎาคม พ.ศ. 2544) ชื่อเล่น โยโกะ เป็นนักแสดงและนักร้องชาวไทย สังกัด Ninestar Studios เธอเป็นอดีตสมาชิกวงเกิร์ลกรุป เดอะกลาสเกิร์ล ภายใต้สังกัด KNW Entertainment มีผลงานสร้างชื่อจากซีรีส์เรื่อง เติมคำว่า(รัก)ลงในช่องว่าง (2567) เป็นซีรีส์ที่ดัดแปลงมาจากนิยายแซฟฟิก
ประวัติ

โยโกะ อาภัสรา เลิศประเสริฐ เกิดวันที่ 19 กรกฎาคม พ.ศ. 2544 เป็นบุตรสาวของคุณพ่อวินัย เลิศประเสริฐ กับคุณแม่มิชิโกะ และเป็นน้องสาวของ เนโกะ เนรัญชรา เลิศประเสริฐ นักแสดงและอดีตศิลปินสังกัดกามิกาเซ่ โยโกะเข้าสู่วงการบันเทิงตั้งแต่อายุได้ 2 ขวบจากการที่คุณแม่มักพาไปที่กองถ่ายละครที่พี่สาวของเธอแสดง และทีมงานก็ได้ชักชวนให้มาแสดงละครเรื่อง พยัคฆ์ร้ายหกแผ่นดิน (2546) หลังจากนั่นโยโกะก็แคสงานมาเรื่อย ๆ จนมีผลงานโฆษณาและแสดงภาพยนตร์และละครโทรทัศน์ตามมา
การศึกษา

ระดับมัธยมปลายโรงเรียนสาธิตมหาวิทยาลัยศรีนครินทรวิโรฒประสานมิตร (ฝ่ายมัธยม)
ปัจจุบันกำลังศึกษาระดับปริญญาตรีที่มหาวิทยาลัยนานาชาติแสตมฟอร์ด
ผลงานการแสดง > ซีรีส์

Club Friday the series 11 รักที่ไม่ได้ออกอากาศ ตอน รักที่ไม่มีตัวตน รับบท หนิง
Part Time The Series วัย-กล้า-ฝัน (รับเชิญ) (2559)
เลิฟซองส์เลิฟซีรีส์ ตอน ขอบคุณที่รักกัน รับบท นุ่น (2559)
O-Negative รัก-ออกแบบไม่ได้ รับบท ส้มโอ (2559)
มิติสยอง 13 เขตสยอง ตอน โรงถ่ายเฮี้ยน รับบท ฟาง (2559)
มิติสยอง เชื่อเป็น...ไม่เชื่อตาย ตอน เจ้าของที่ รับบท อะตอม (2560)
Home Stay หนีรัก ไปพักใจ รับบท กะหล่ำ (2560)
love Book Love Series ตอน The Seven Year Itch 7 ปี รักโดนใจ รับบท บราวนี่ (2560)
ทีมล่าทรชน ตอน คดีฆ่าข่มขืน รับบท ยูอิ (2561)
BLANK The Series เติมคำว่า(รัก)ลงในช่องว่าง รับบท อนึ่ง (2567)
ผลงานการแสดง > ภาพยนตร์

ลัดดาแลนด์ (2554)
จั๊กกะแหล๋น (2554)
รัก 555 อย่าท้าก๋อย (2555)
Together วันที่รัก (2555)
ทองสุก 13 (2556)
หนังสั้นลิตเติ้ลโอซาก้า
ผลงานการแสดง > พรีเซ็นเตอร์

โรงพยาบาลพญาไท
แอปพลิเคชัน LINE
นมอาแลคต้า
เฮลส์ บลูบอย
เทสโก้ โลตัส
ยูโอบีประกันภัย
คูก้า
เจเล่ สโนว์ไอซ์
เซเว่น อีเลฟเว่น สเลอปี้
สนามบินดอนเมือง
เครื่องสำอางค์ชีเน่ (ยังไม่ออนแอร์)
เครื่องดื่มรสผลไม้ ยูซุ
ผลงานการแสดง > มิวสิควิดีโอ

เกินหน้าที่ (Can I) - ธนัท รัตนสิริพันธ์
แหล่งข้อมูลอื่น

Dek-D
Instagram
แถบความถี่ 10 เมตร

แถบความถี่ 10 เมตร แถบความถี่นี้ส่วนหนึ่งของวิทยุคลื่นสั้น (Shortwave Radio) (คำว่า 10 เมตร เป็นความยาวคลื่นโดยประมาณของความถี่ 28.000 MHz ถึง 29.700 MHz) ถูกจัดสรรให้กับนักวิทยุสมัครเล่น (สำหรับประเทศไทย อนุญาตให้พนักงานวิทยุสมัครเล่นขั้นต้น ขั้นกลาง และขั้นสูง สามารถใช้งานได้) โดยมีความถี่ตั้งแต่ 28.000 MHz ถึง 29.700 MHz
การใช้ความถี่

แถบความถี่ 10 เมตรนี้เราสามารถพบรูปแบบการติดต่อได้หลายรูปแบบ เช่น เราจะพบการติดต่อด้วยรหัสมอร์ส หรือการติดต่อแบบใช้แถบความถี่แคบรูปแบบอื่น ๆ แถวช่วงแรกของแถบความถี่ และจะพบการติดต่อในรูปแบบ SSB ในความถี่ตั้งแต่ 28.300 MHz ขึ้นไป ส่วนระบบการติดต่อสื่อสารแบบแถบความถี่กว้าง (เช่น ระบบ FM หรือ AM) จะพบได้แถวช่วงปลายของแถบความถี่
รูปแบบการแพร่กระจายคลื่น

แถบความถี่ 10 เมตรนี้จะมีรูปแบบการแพร่กระจายคลื่นที่เป็นเอกลักษณ์ของตัวเอง ในบางครั้งสามารถติดต่อทางไกลได้ดี ด้วยกำลังส่งต่ำ ๆ ก็สามารถติดต่อได้รอบโลก แต่บางครั้งก็เป็นเรื่องที่ยากและท้าทายมาก ในช่วงที่เป็นจุดสูงสุดของ Solar cycle หรือช่วงเวลาที่ดวงอาทิตย์มีจุดดับมาก ๆ แถบความถี่ 10 เมตรจะเต็มไปด้วยสัญญาณจากดินแดนที่ไกล ๆ ซึ่งสะท้อนบรรยากาศชั้น F2 ซึ่งเป็นชั้นย่อยของชั้นไอโอโนสเพียร์ แถบความถี่ 10 เมตรจะเป็นความถี่ที่สามารถติดต่อทางไกลได้ดีในช่วงกลางวัน (เวลาท้องถิ่น) สำหรับช่วงที่มีการเพิ่ม Sunspot activity จะพบสภาพ "อากาศเปิด" สามารถใช้งานแถบความถี่ 10 เมตรได้ตั้งแต่ก่อนดวงอาทิตย์ขึ้นจนถึงกลางคืนเลยทีเดียว
ในเวลากลางคืนของช่วงเวลา solar minimum ชั้น F2 ซึ่งเป็นชั้นย่อยของชั้นไอโอโนสเพียร์จะมีน้อย แถบความถี่ 10 เมตรอาจจะติดต่อทางไกลได้โดยการแพร่กระจายคลื่นแบบ Sporadic E propagation สามารถติดต่อได้ไกลตั้งแต่ 100 ไมล์ ถึงหลาย 1,000 ไมล์ สภาพ Sporadic E ในแถบความถี่ 10 เมตรนี้จะขึ้นอยู่กับฤดูกาล ในช่วงปลายของฤดูใบไม้ผลิ จนถึง ก่อนฤดูร้อนเป็นช่วงเวลาที่ดีที่สุดของการแพร่กระจายคลื่นแบบนี้
แถบความถี่ 10 เมตรเป็นรอยต่อระหว่างแถบความถี่ HF และแถบความถี่ VHF แถบความถี่ 10 เมตร เลยมีคุณสมบัติของการแพร่กระจายคลื่นบางอย่างที่คล้ายกับแถบความถี่ VHF เช่น การติดต่อสื่อสารแบบสะท้อนฝนดาวตก(Meteor scatter), aurora, auroral E และ transequatorial propagation ทำให้สามารถติดต่อได้ถึง 2,300 กิโลเมตร หรือไกลกว่า เทคนิคการติดต่อในแถบความถี่ VHF สามารถนำมาใช้ได้ดีในแถบความถี่ 10 เมตร เช่นกัน
ข้อเท็จจริงในการใช้ความถี่สำหรับนักวิทยุสมัครเล่น

ตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์การอนุญาตและกำกับดูแลกิจการวิทยุสมัครเล่น นั้น ระบุให้พนักงานวิทยุสมัครเล่นขั้นต้นสามารถใช้ความถี่ในย่าน 10 เมตรในการติดต่อสื่อสารด้วยกำลังส่งไม่เกิน 100 วัตต์ ซึ่งในข้อเท็จจริงนั้น สำนักงาน กสทช. ยังมิได้มีการอนุญาตให้มี ใช้เครื่องวิทยุคมนาคม หรือตั้งสถานีวิทยุคมนาคม ในแถบความถี่ 10 เมตรสำหรับพนักงานวิทยุสมัครเล่นขั้นต้นอย่างถูกต้องแต่อย่างใด จึงทำให้นักวิทยุสมัครเล่นขั้นต้นที่สนใจในการใช้ความถี่ย่าน 10 เมตร จำเป็นต้องใช้ร่วมกันกับสถานีวิทยุคมนาคมที่มีนักวิทยุสมัครเล่นขั้นกลางนั้นอยู่แล้ว หรือ สามารถใช้ความถี่ 10 เมตรได้จากสถานีสโมสร (Club Station)ไปพลางก่อนจนกว่าจะมีการอนุญาตในลำดับต่อไป
ทั้งนี้เพื่อเป็นประโยชน์ในการควบคุมดูแล รวมถึงให้การให้คำแนะนำ ในการใช้งานแถบความถี่ 10 เมตร เนื่องจากข้อกำหนดทางเทคนิคทำให้มีผลกระทบเป็นวงกว้างหากใช้งานอย่างไม่เหมาะสม
วิทยุรับ - ส่ง แถบความถี่ 10 เมตร Uniden President รุ่น HR2510A
เครื่องยนต์ขัดข้อง (อากาศยาน)

โบอิง 777-300อีอาร์ของเจแปนแอร์ไลน์ลำนี้ประสบเหตุเครื่องยนต์ฝั่งขวาขัดข้องขณะขึ้นบินจากท่าอากาศยานนานาชาติลอสแอนเจลิสเมื่อ ค.ศ. 2021
ในอากาศยาน เครื่องยนต์ขัดข้อง หรือ เครื่องยนต์ล้มเหลว สามารถเกิดขึ้นได้เมื่อเครื่องยนต์กังหันแก๊สหยุดสร้างกำลังที่มีสาเหตุอื่นใดนอกเหนือจากการขาดแคลนเชื้อเพลิง
ความน่าเชื่อถือ

เครื่องยนต์กังหันเทอร์ไบน์ที่ใช้ในอากาศยานในปัจจุบันมีความน่าเชื่อถือสูงมาก เครื่องยนต์จะทำงานได้อย่างมีประสิทธิภาพหากได้รับการตรวจสอบและบำรุงรักษาตามกำหนดเวลาอย่างสม่ำเสมอ และอาจมีอายุการใช้งานยาวนานถึงหลายหมื่นชั่วโมง อย่างไรก็ตาม บางครั้งเครื่องยนต์อาจทำงานผิดปกติหรือขัดข้องจนต้องปิดเครื่องยนต์ระหว่างทำการบิน เนื่องจากอากาศยานหลายเครื่องยนต์ได้รับการออกแบบให้สามารถบินได้แม้มีเครื่องยนต์ที่สามารถใช้งานได้เพียงเครื่องเดียว และลูกเรือจะได้รับการฝึกฝนให้ทำการบินโดยใช้เครื่องยนต์เพียงเครื่องเดียวได้ ดังนั้นการหยุดทำงานเครื่องยนต์ระหว่างบินจึงไม่ถือเป็นปัญหาความปลอดภัยในการบินที่ร้ายแรง
องค์การบริหารการบินแห่งชาติ (เอฟเอเอ) ของสหรัฐอเมริกาได้เผยแพร่ว่าเครื่องยนต์เทอร์ไบน์มีโอกาสขัดข้องอยู่ที่ 1 ใน 375,000 ชั่วโมงบิน เปรียบเทียบกับอัตราของอากาศยานที่ใช้เครื่องยนต์ลูกสูบ ซึ่งอยู่ที่ 1 ใน 3,200 ชั่วโมงบิน[แหล่งอ้างอิงอาจไม่น่าเชื่อถือ] แต่เนื่องจากมักมีการรายงานเหตุต่ำกว่าความเป็นจริง อย่างมากเกี่ยวกับการปิดในการหยุดทำงานของเครื่องยนต์ลูกสูบในอากาศยานทั่วไป เอฟเอเอจึงไม่มีข้อมูลที่เชื่อถือได้และประเมินไว้เบื้องต้นว่ามีอัตราระหว่าง 1 ใน 1,000 ถึง 1 ใน 10,000 ชั่วโมงบิน บริษัท คอนติเนนตัลมอเตอร์ส จำกัด ได้รายงานว่าเอฟเอเอระบุว่าเครื่องยนต์ของอากาศยานการบินทั่วไปมักประสบปัญหาเครื่องยนต์ขัดข้องทุกๆ 10,000 ชั่วโมงบิน และระบุว่าเครื่องยนต์เซนทูเรียนมีอัตราเครื่องยนต์ขัดข้องอยู่ที่ 1 ใน 20,704 ชั่วโมงบิน ซึ่งลดลงเหลือ 1 ใน 163,934 ชั่วโมงบินในช่วงปี ค.ศ. 2013–2014
เครื่องยนต์เจเนอรัลอิเล็กทริก จีอี90 มีอัตราเครื่องยนต์ล้มเหลวอยู่ที่ 1 ใน 1,000,000 ชั่วโมงบิน
ในขณะที่เครื่องยนต์แพรตแอนด์วิทนีย์แคนาดา พีที6 ซึ่งมักรู้จักกันในความน่าเชื่อถือของเครื่องยนต์สูง มีอัตราการขัดข้องอยู่ที่ 1 ใน 333,333 ชั่วโมงบินในช่วงปี 1963 ถึง 2016 ลดลงเหลือเพียง 1 ใน 651,126 ชั่วโมงบินในปี 2016
ความน่าเชื่อถือ > การลงจอดฉุกเฉิน

หลังจากเครื่องยนต์ดับแล้ว การลงจอดฉุกเฉินมักจะดำเนินการโดยมีอุปกรณ์ดับเพลิงและกู้ภัยของท่าอากาศยานติดตั้งไว้ใกล้ทางวิ่ง การลงจอดฉุกเฉินเป็นการป้องกันความเสี่ยงที่เครื่องยนต์อีกเครื่องจะขัดข้องในภายหลังของเที่ยวบิน หรือเครื่องยนต์ขัดข้องที่เกิดขึ้นแล้วอาจก่อให้เกิดหรือเกิดจากความเสียหายหรือการทำงานผิดปกติของระบบอากาศยานอื่นที่ยังไม่ทราบสาเหตุ เช่น ไฟไหม้หรือความเสียหายต่อระบบควบคุมการบินของอากาศยาน ซึ่งอาจก่อให้เกิดความเสี่ยงต่อเที่ยวบินต่อไป เมื่ออากาศยานลงจอดแล้ว เจ้าหน้าที่ดับเพลิงจะช่วยตรวจสอบอากาศยานเพื่อให้แน่ใจว่าปลอดภัยก่อนที่จะเคลื่อนตัวไปยังตำแหน่งจอด
ความน่าเชื่อถือ > อากาศยานปีกหมุน

อากาศยานปีกหมุนและเฮลิคอปเตอร์ที่ขับเคลื่อนด้วยใบพัดเทอร์โบชาฟท์ก็ขับเคลื่อนด้วยเครื่องยนต์กังหันแก๊สเช่นกัน และเครื่องยนต์อาจขัดข้องได้ด้วยเหตุผลหลายประการที่คล้ายกับอากาศยานที่ขับเคลื่อนด้วยเครื่องบินยนต์ไอพ่น ในกรณีที่เครื่องยนต์ของเฮลิคอปเตอร์ขัดข้อง นักบินมักจะใช้การหมุนอัตโนมัติโดยใช้ใบพัดที่ไม่ได้รับพลังงานเพื่อชะลอการร่อนของเครื่องและควบคุมเครื่องในระดับหนึ่ง ซึ่งโดยปกติแล้วจะช่วยให้ลงจอดฉุกเฉินได้อย่างปลอดภัยแม้จะไม่มีกำลังเครื่องยนต์ก็ตาม
สาเหตุ

ความล้มเหลวของเครื่องยนต์อาจเกิดจากปัญหาทางกลไกภายในเครื่องยนต์เอง เช่น ความเสียหายต่อชิ้นส่วนของกังหันหรือการรั่วไหลของน้ำมัน รวมถึงความเสียหายภายนอกเครื่องยนต์ เช่น ปัญหาของปั๊มเชื้อเพลิงหรือการปนเปื้อนของเชื้อเพลิง หรืออาจเกิดจากปัจจัยภายนอกทั้งหมด เช่น เถ้าถ่านภูเขาไฟ การพุ่งชนนก หรือปัจจัยด้านสภาพอากาศ เช่น ฝนตกหรือน้ำแข็งเกาะ ความเสี่ยงจากสภาพอากาศเช่นนี้บางครั้งสามารถป้องกันได้ด้วยการใช้ระบบกำจัดน้ำแข็ง
เครื่องยนต์ขัดข้องระหว่างการขึ้นบิน

ขั้นตอนการบินขึ้นของอากาศยานที่ขับเคลื่อนด้วยกังหันได้รับการออกแบบมาโดยคำนึงถึงการรับประกันว่าความล้มเหลวของเครื่องยนต์จะไม่ก่อให้เกิดอันตรายต่อการบิน ซึ่งทำได้โดยการวางแผนการบินขึ้นโดยใช้ความเร็ววี (อังกฤษ: V Speed) ที่สำคัญ 3 ระดับ ได้แก่ วี1 วีอาร์ และ วี2 โดยความเร็ว วี1 คือความเร็วที่สำคัญ ในระยะนี้นักบินจะตรวจสอบสถานะการทำงานของเครื่องยนต์ โดยเป็นความเร็วที่สามารถดำเนินการบินขึ้นต่อไปได้แม้เครื่องยนต์จะล้มเหลว และความเร็วที่ไม่สามารถรับประกันระยะหยุดได้อีกต่อไปในกรณีที่อากาศยานยกเลิกการบินขึ้น ความเร็ว วีอาร์ คือความเร็วที่หัวของอากาศยานยกขึ้นจากทางวิ่ง และความเร็ว วี2 คือความเร็วความปลอดภัยของเครื่องยนต์เดียว ซึ่งเป็นความเร็วในการไต่ระดับของเครื่องยนต์เดียว การใช้ความเร็วเหล่านี้จะช่วยให้มั่นใจได้ว่าจะมีแรงขับดันเพียงพอที่จะดำเนินการบินขึ้นต่อไป หรือระยะหยุดอากาศยานเพียงพอที่จะปฏิเสธการบินขึ้นได้ตลอดเวลา.[ต้องการอ้างอิง]
เครื่องยนต์ขัดข้องระหว่างการบินแบบขยายระยะ

บทความหลัก: อีทอปส์
เพื่อให้อากาศยานสองเครื่องยนต์สามารถบินในเส้นทางที่ยาวกว่าหนึ่งชั่วโมงจากท่าอากาศยานสำรองที่เหมาะสม จึงมีการออกมาตรฐานประสิทธิภาพการทำงานอากาศยานสองเครื่องยนต์แบบขยายระยะ (อีทอปส์) ซึ่งใช้ในการรับประกันความสามารถในการทำการบินด้วยเครื่องยนต์เครื่องเดียวจนถึงท่าอากาศยานปลายทางได้อย่างปลอดภัย รวมถึงยังเป็นการลดความเสี่ยงในการเกิดความล้มเหลวในเครื่องยนต์ อีท็อปส์ยังครอบคลุมข้อกำหนดด้านการบำรุงรักษา เช่น การซ่อมบำรุงซึ่งต้องมีการบันทึกอย่างละเอียด และข้อกำหนดด้านการดำเนินงาน เช่น การฝึกอบรมลูกเรือ และขั้นตอนเฉพาะของการดำเนินเที่ยวบินด้วยอีทอปส์
ตัวอย่าง

ยูไนเต็ดแอร์ไลน์ เที่ยวบินที่ 232
เดลตาแอร์ไลน์ เที่ยวบินที่ 1288
ประตูซีจี้

ประตูซีจี้เก่า
อาคารสำนักงานเหนือการเชื่อมต่อสถานีรถไฟใต้ดินซีจี้เหมิน
รถไฟใต้ดิน สาย 2 ที่สถานีซีจี้เหมิน
ประตูซีจี้เหมิน หรือ ซีจี้เหมิน (จีน: 西直门; พินอิน: Xīzhímén) เป็นประตูในกำแพงเมืองปักกิ่ง และตอนนี้กลายเป็นจุดขนส่งในปักกิ่ง ประตูนี้เป็นทางเข้าสำหรับน้ำดื่มของจักรพรรดิ ซึ่งมาจากเขาหยกฤดูใบไม้ผลิทางทิศตะวันตกของปักกิ่ง ประตูนี้ถูกรื้อถอนในปี ค.ศ. 1969
แหล่งขึ้มูลอื่น

Xizhimen Nature Preserve
39°56′26″N 116°21′19″E﻿ / ﻿39.9405°N 116.3554°E﻿ / 39.9405; 116.3554
| ด ค กเมืองโบราณปักกิ่ง |
| --- | --- |
เขต:  เขตพระราชฐาน  พระราชวังต้องห้าม 
ป้อมปราการและหอคอย:  Andingmen  Bell and Drum towers  Chaoyangmen  Chongwenmen  Di'anmen  Dongzhimen  ประตูตวน  Deshengmen  Fuchengmen  Guang'anmen  Tiananmen  Xizhimen  Xuanwumen  ประตูหย่งติ้ง  ประตูเจิ้งหยาง  Zhonghuamen 
พระราชวังต้องห้าม:  ประตูอู่  ประตูไท่เหอ  พระที่นั่งหย่างซิน  พระที่นั่งไท่เหอ  หอถี่เหริน  Hall of Central Harmony  หอหงอี้  Hall of Preserving Harmony  ประตูหลงจง  ประตูเฉียนชิง  พระตำหนักเฉียนชิง  พระที่นั่งเจียวไท่  พระตำหนักคุนหนิง  ประตูเฉินอู่ 
สวนหลวง, วัด และสำนักงาน:  Jingshan Park  Beihai Park  Zhongnanhai  Taimiao (Imperial Ancestral Temple)  Zhongshan Park  Confucius Temple  Guozijian  Beijing Ancient Observatory  Beijing Zoo  พระราชวังฤดูร้อนเดิม  พระราชวังฤดูร้อน  Fragrant Hills  Jade Spring Hill  หอสักการะฟ้า  แท่นบูชาปฐพี  แท่นบูชาสุริยะ  แท่นบูชาจันทรา  เซียนหนงถาน (แท่นบูชาเทพแห่งการเกษตร) 
วัดและสวน:  Shichahai  Yonghe Temple  Fayuan Temple  White Cloud Temple  Zhenjue Temple  Miaoying Temple  Wanshou Temple  Temple of Azure Clouds  Badachu  Dongyue Temple  Guanghua Temple  Tanzhe Temple  Wofo Temple  Big Bell Temple  Bailin Temple  Guangji Temple  Fahai Temple  Changchun Temple  Zhihua Temple  Yunju Temple  Tianning Temple 
Mosques and churches:  Xuanwumen Cathedral  Xishiku Cathedral  Xizhimen Cathedral  Wangfujing Cathedral  St. Michael's Church  Niujie Mosque
วัดพระพุทธบาทสี่รอย

| วัดพระพุทธบาทสี่รอย |
| --- | --- |


ที่ตั้ง: ตำบลสะลวง อำเภอแม่ริม จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระพุทธบาทสี่รอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะลวง อำเภอแม่ริม จังหวัดเชียงใหม่ เป็นที่ประดิษฐานรอยพระพุทธบาทของสมเด็จพระสัมมาสัมพระพุทธเจ้าถึง 4 พระองค์ กล่าวกันว่าเป็นรอยพระพุทธบาทที่เก่าแก่ที่สุดในประเทศไทย
ตามตำนานเล่าว่า เมื่อครั้งสมัยพุทธกาล องค์สมเด็จพระสัมมาสัมพุทธเจ้าโปรดเวไนยสัตว์มายังปัจจันตประเทศหรือประเทศไทยปัจจุบัน พระองค์เสด็จมาพร้อมพุทธสาวก 500 องค์ ได้แวะฉันจังหันอยู่บนเขาเวภารบรรพตแห่งนี้ ได้สมาบัติว่าบนเทือกเขาแห่งนี้ได้มีรอย พระพุทธบาทของพระพุทธเจ้ามาประทับอยู่บนก้อนหินใหญ่ คือ พระพุทธเจ้าที่มาตรัสรู้ภัทรกัลป์นี้แล้ว เป็นพระพุทธบาทของพระพุทธเจ้าทั้ง 3 พระองค์ คือ พระพุทธเจ้ากกุสันธะ พระพุทธเจ้าโกนาคมนะ และพระพุทธเจ้ากัสสปะ จึงได้ประทับรอยพระบาทอีกรอยไว้ที่นี้ โดยรอบพระพุทธบาทประกอบด้วย รอยพระพุทธบาทของพระพุทธเจ้ากกุสันธะ รอยแรกเป็นรอยใหญ่ยาว 12 ศอก รอยพระพุทธบาทของพระพุทธเจ้าโกนาคมนะ เป็นรอยที่ 2 ยาว 9 ศอก รอยพระพุทธบาทของพระพุทธเจ้ากัสสปะเป็นรอยที่ 3 ยาว 7 ศอก รอยพระพุทธบาทของพระพุทธเจ้าโคตะมะ (ศาสนาปัจจุบัน) เป็นรอยที่ 4 รอยเล็กที่สุด ยาว 4 ศอก
ครั้นถึงสมัยพระยาธรรมช้างเผือก ผู้ครองนครเชียงใหม่ พร้อมด้วยบริวาร 500 คน ได้ขึ้นมากราบสักการะบูชาพระพุทธบาทสี่รอย และได้สร้างวิหารครอบพระพุทธบาทสี่รอยไว้ชั่วคราว พระยาธรรมช้างเผือกได้สร้างแท่นยืนคล้ายนั่งร้านรอบ ๆ ก้อนหินที่มีพระพุทธบาทสี่รอยและได้สร้างหลังคาชั่วคราวมุงไว้ ต่อมาเจ้าดารารัศมี พระราชชายาได้สร้างวิหารเป็นการกราบบูชารอยพระพุทธบาทไว้หนึ่งหลัง หลังเล็กปัจจุบันได้บูรณะปฏิสังขรณ์แล้วทั้งหลัง จน พ.ศ. 2472 ครูบาศรีวิชัย ได้รื้อพระวิหารที่เจ้าพระยาธรรมช้างเผือกสร้างไว้ชั่วคราว และได้สรางพระวิหารครอบรอยพระพุทธบาทไว้ใหม่และได้ฉาบปูนครอบรอยพระพุทธบาทสี่รอย
วัดพระพุทธบาทสี่รอยตั้งอยู่บนระดับความสูงประมาณ 1,200 เมตร เป็นภูเขาลาดชัน บางแห่งมีโค้ง และสูงในระดับ 45 องศา วัดมีอุโบสถทรงจัตุรมุข เจ้าอาวาสได้รับแรงบันดาลใจจากนิมิตที่พญานาคได้มาบอกกล่าวให้สร้าง
คลังภาพ

พระพุทธบาทสี่รอย
รูปเคารพครูบาศรีวิชัย
อุโบสถจตุรมุข
พระประธานในอุโบสถ
วิหารที่ประดิษฐานรอยพระพุทธบาท